Mario er en omsorgsfuld vært med et dejligt, humoristisk og givende væsen, som går lige i hjertet og hele stedet oser af kunstnerisk dybde, godt håndværk og plads til at leve.
Et fristed til dase, fest, fred og venskab. Fri til at mødes med andre, hvis man vil det eller finde et skyggefuldt hjørne til sig selv og nyde hønsene pludre og hanen gale. Netop som vi kan li det.
Hjemmefra var vi lidt nervøse for motorvejen tæt ved, men den blev hurtigt næsten glemt – dæmpet af støj værn – lyden når mere op på 1. plan, hvor vi sov, men kunne holdes nok ude med lukkede vinduer og gardiner. Vi sov godt med el-vifte og god madras! Smuk morgenrøde og en frisk solopgang lige ind i sengen.
De andre rum i huset ligger anderledes og har andre fordele. Gode forhold generelt – som beskrevet i profilen.
Vores motion var svømning i en kølig, lokal udendørs svømme pøl. Der findes også én helt tæt ved, men vi valgte piscinaen i Caimari – en lille køretur – småt besøgt, malerisk, lige neden for bjergene.
Og vi fik anvisninger til smuk natur og strande, uden om turistmængderne.
Tusind tak til dig Mario og din danske søn (vores telefon engel :-) ) – for jeres kærlige omsorg og hjælp til at finde øens oaser – stedet her er afgjort også en af dem!
Det hele har sat sig fine spor i vores hjerter…